**8.6 Compania Municipală Protecție Civilă și Voluntariat București SA**

Activitatea principală este cea de luptă împotriva incendiilor și de prevenire a acestora.

**Activități desfășurate în anul 2018:**

- prestări servicii de elaborare a documentațiilor tehnice în vederea obținerii autorizației de securitate la incendiu;

- servicii de consultanță și asistență în domeniul securității și sănătății în muncă (SSM) și a situațiilor de urgență (PSI - SU).

1. **Activitățile principale desfășurate în cursul anului 2018**
2. Implementarea **Sistemului de Control Intern Managerial**, întocmirea și aprobarea procedurilor de sistem și operaționale pentru aplicarea standardelor prevăzute de OSGG nr. 600/2018

Controlul intern managerial, prin obiectivele și procedurile sale, urmărește:

* să asigure o bună folosire a resurselor (financiare, umane) și corelarea acestora cu obiectivele Companiei;
* creșterea inteligibilității, gestionarea riscurilor, prevenirea și depistarea fraudelor și calitatea documentelor.
* prevenirea erorilor și neregulilor, înlăturarea preventiv a cauzelor care le determină și perfecționarea activităților Companiei.

1. Întocmirea documentațiilor și obținerea **certificărilor ISO 9001:2015 și ISO 14001:2015**

Adoptarea unui sistem de management pentru Calitate bazat pe standardul ISO 9001 contribuie la optimizarea propriului sistem de management și sporește vizibilitatea și competitivitatea pe piață, fiind o cerință indispensabilă pentru introducerea serviciilor pe care le oferim pe piață.​

Principalele beneficii ale implementării sistemului de management integrat calitate – mediu implementat, sunt:

* garantarea modalității de realizare a serviciului oferit
* garantarea îmbunătățirii calității în timp
* creșterea competitivității pe piață
* îmbunătățirea prestațiilor și reducerea costurilor de management
* îmbunătățirea comunicării interne, îmbunătățirea implicării conducerii și atenție către resursele umane.​

1. Întocmirea documentațiilor și **obținerea Autorizațiilor de la Ministerul Afacerilor Interne-Inspectoratul General pentru Situații de Urgență** pentru efectuarea lucrărilor de:

* Proiectare a sistemelor și instalațiilor de semnalizare, alarmare și alertare în caz de incendiu;
* Proiectare a sistemului și instalațiilor de ventilare pentru evacuarea fumului și gazelor fierbinți, cu excepția celor de tip natural organizat;
* Proiectare a sistemului și instalațiilor de limitare a stingere a incendiilor.

1. Implementarea prevederilor *Regulamentului UE nr. 679/27.04.2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date*

Prin implementarea prevederilor acestui Regulament, Compania:

* prelucrează datele cu caracter personal, urmărind respectarea principiilor de protecție a datelor cu caracter personal în activitățile operaționale ale Companiei;
* pune accent pe transparența în legătură cu categoriile de date cu caracter personal prelucrate în cadrul Companiei, precum și în legătură cu scopurile și destinatarii datelor cu caracter personal;
* stabilește o serie de garanții specifice pentru a proteja cât mai eficient viața privată a persoanelor ale căror date sunt prelucrate.

1. **Au fost încheiate 3 contracte de prestări servicii constând în elaborarea documentațiilor pentru obținerea autorizațiilor de securitate la incendiu, astfel:**

|  |  |  |  |  |  |
| --- | --- | --- | --- | --- | --- |
| **Nr.**  **Crt** | **Obiectul contractului de prestări servicii** | **Valoare**  **fără TVA**  **(lei)** | **Valoare**  **cu TVA**  **(lei)** | **Data semnării**  **contractului** | **Termen**  **de realizare** |
| 1. | Servicii **întocmire documentație pentru obținerea autorizației de securitate la incendiu** la o clădire aparținând unei persoane fizice | 16.318,05 | 19.418,48 | 21.02.2018 | 31.12.2018 |
| 2. | Servicii de specialitate în vederea elaborării **documentației pentru obținerea autorizațiilor de securitate la incendiu** la clădiri, semnat cu **Primăria Municipiului București** pentru școlile prevăzute în Anexa contractului | 1.262.147,86 | 1.501.955,95 | 22.05.2018 | 30.04.2019 |
| 3. | Servicii de specialitate în vederea elaborării **documentației pentru obținerea autorizațiilor de securitate la incendiu** la clădiri, semnat cu **ASSMB** | 6.470.613,00 | 7.700.029,47 | 11.07.2018 | 30.04.2019 |
| **Total servicii elaborare documentații**  **pentru obținerea autorizațiilor de securitate la incendiu** | | 7.749.078,91 | 9.221.403,90 | X | X |

În anul 2018, au fost finalizate următoarele activități cuprinse în aceste contracte:

* Obținerea **autorizației de securitate la incendiu pentru Spitalul Dr. Victor GOMOIU;**
* S-au întocmit documentațiile în vederea obținerii **avizelor de securitate la incendiu** și s-au depus la Inspectoratul pentru Situații de Urgență București Ilfov **pentru 5 școli**. Avizele de securitate la incendiu vor sta la baza obținerii autorizațiilor de securitate la incendiu pentru cele 5 școli;
* S-au **finalizat documentațiile tehnice** pentru depunerea la Inspectoratul pentru Situații de Urgență București Ilfov în vederea obținerii avizelor și, ulterior a autorizațiilor de securitate la incendiu pentru un număr de 8 spitale (Spitalul Sfânta Maria, Spitalul Panait Sârbu, Spitalul Panduri 22, Spitalul Malaxa, Spitalul Sfântul Luca, Spitalul Carol Davila, Spitalul Filantropia, Spitalul Colțea).

1. A **fost depusă oferta** pentru a participa la procedura de achiziție inițiată de Primăria Municipiului București pentru elaborarea documentațiilor tehnice în vederea **obținerii avizelor/ autorizațiilor de securitate la incendiu pentru un număr de 90 de obiective** (unități de învățământ).

Oferta depusă de Companie a fost declarată admisibilă și conformă, urmând a fi încheiat un **acord cadru de servicii de specialitate** în **vederea elaborării documentației pentru obținerea autorizațiilor de securitate la incendiu** pentru suma de 13.339.748 lei. Menționăm că, în cadrul Companiei, este organizată Direcția Consultanță și Proiectare, încadrată cu personal bine pregătit profesional și competent (arhitecți, ingineri, consultanți de specialitate) pentru a duce la îndeplinire, cu succes, activitățile complexe necesare pentru obținerea autorizațiilor de securitate la incendiu.

1. **Au fost încheiate 15 contracte de servicii de consultanță și asistență în domeniul securității și sănătății în muncă (SSM) și a situațiilor de urgență (PSI – SU), astfel:**

|  |  |  |  |  |  |
| --- | --- | --- | --- | --- | --- |
| **Nr.**  **Crt.** | **Obiectul contractului de prestări servicii** | **Valoare**  **fără TVA**  **(lei)** | **Valoare**  **cu TVA**  **(lei)** | **Data semnării**  **contractului** | **Termen**  **de**  **realizare** |
| 1. | Servicii SSM Compania Municipală Consolidări SA | 55.440,00 | 65.973,60 | 02.05.2018 | 01.05.2019 |
| 2. | Servicii SSM Școala de Artă București | 5.600,00 | 6.664,00 | 02.05.2018 | 31.12.2018 |
| 3. | Servicii SSM Centrul de Creație, Artă și Tradiție al Municipiului București | 16.000,00 | 19.040,00 | 08.05.2018 | 31.12.2018 |
| 4. | Servicii SSM Centrul de Protecția Plantelor | 2.800,00 | 3.332,00 | 01.05.2018 | 31.12.2018 |
| 5. | Servicii SSM Teatrul Dramaturgilor Români | 3.200,00 | 3.808,00 | 10.05.2018 | 31.12.2018 |
| 6. | Servicii SSM Muzeul Național al Literaturii Române | 6.400,00 | 7.616,00 | 10.05.2018 | 31.12.2018 |
| 7. | Servicii SSM Teatrul Metropolis | 12.425,00 | 14.785,75 | 30.05.2018 | 31.12.2018 |
| 8. | Servicii SSM Compania Municipală Turistica București SA | 4.900,00 | 5.831,00 | 27.06.2018 | 31.12.2018 |
| 9. | Servicii SSM Universitatea Populară Ioan I. Dalles | 6.800,00 | 8.092,00 | 25.05.2018 | 31.12.2018 |
| 10. | Servicii SSM Compania Municipală Energetica București SA | 5.544,00 | 6.597,36 | 29.05.2018 | 31.12.2018 |
| 11. | Servicii SSM Administrația Monumentelor și Patrimoniului Turistic | 14.792,00 | 17.602,48 | 24.05.2018 | 31.12.2018 |
| 12. | Servicii SSM Palatele Brâncovenești de la Porțile Bucureștiului | 4.800.00 | 5.712,00 | 23.07.2018 | 31.12,.2018 |
| 13. | Servicii SSM Asociația de Dezvoltare Intercomunitară pentru Transport Public | 21.168,00 | 25.189,92 | 25.10.2018 | 30.10.2019 |
| 14. | Servicii SSM Clubul Sportiv Municipal București | 4.750,00 | 5.652,50 | 02.08.2018 | 31.12.2018 |
| 15. | Servicii SSM și PSI cu Compania Municipală Eco Igienizare București SA | 36.000,00 | 42.840,00 | 21.12.2018 | 31.12.2019 |
| **Total servicii SSM și PSI** | | **200.619,00** | **238.736,61** | **X** | **X** |

Aceste contracte s-au încheiat și s-au derulat în anul 2018 și vor continua și în anul 2019 prin semnarea de acte adiționale,

1. Elaborarea **Programului multianual „Informarea salvează”,** care se va desfășura în Municipiul București, având drept beneficiar Primăria Municipiului București. Acest program este o campanie destinată satisfacerii nevoii de instruire, informare și educație continuă a cetățenilor Municipiului București, în vederea creșterii gradului de conștientizare și implicare a acestora în activități concrete pentru pregătirea și reacția rapidă în cazul producerii unor dezastre naturale sau provocate de om.

**Programului multianual „Informarea salvează”** a fost aprobat prin Hotărârea Consiliului General al Municipiului București **nr. 541 din 23.08.2018**.

În deplină concordanță cu cadrul legislativ în vigoare, în subsidiar, **campania „Informarea salvează**” își propune atingerea următoarelor **obiective**:

1. dezvoltarea capacităților de înțelegere și de apreciere a pericolelor generate de situațiile de urgență pentru viață și mediu pentru cetățenii Municipiului București, pe parcursul derulării programului multianual;
2. promovarea atitudinilor și a comportamentelor corespunzătoare în situații de urgență, formarea și dezvoltarea unor trăsături moral-volitive cum sunt curajul, disciplina, inițiativa și spiritul de echipă în rândul elevilor Municipiului București, pe parcursul derulării programului multianual;
3. îmbunătățirea gradului de informare și conștientizare cu privire la importanța prevenirii și pregătirii pentru situații de protecție civilă, precum și mărirea capacității de reziliență la dezastre a comunității locale.
4. **Rezultatele financiare obținute de Companie în anul 2018** (valori estimate)

Compania își desfășoară activitatea pe baza principiului continuității activității, iar pentru înregistrarea veniturilor și cheltuielilor este aplicat principiul contabilității de gestiune, respectiv, efectele tranzacțiilor și ale altor evenimente sunt recunoscute atunci când tranzacțiile și evenimentele se produc (și nu pe măsură ce numerarul sau echivalentul său este încasat sau plătit) și sunt înregistrate în contabilitate și raportate în situațiile financiare ale perioadelor aferente.

Comparativ cu prevederile Bugetului de Venituri și Cheltuieli aprobat pe anul 2018, realizările societății, conform datelor înscrise în balanța sintetică la data de 31.12.2018, se prezintă după cum urmează:

|  |  |  |
| --- | --- | --- |
| **INDICATOR** | **Valoarea ( lei)**  **HCGMB nr. 800/ 21.11.2018** | **Valoarea(lei)**  **realizată**  **în anul 2018** |
| **A** | **0** | **2** |
| 1. **Venituri totale** | 8.079.152 | 2.210.276 |
| 1. **Cheltuieli totale, din care:** | 7.362.345 | 5.039.336 |
| II.1 Cheltuieli cu bunuri și servicii | 2.493.346 | 341.396 |
| II.2 Cheltuieli cu personalul, astfel:  - cheltuieli de natură salarială  - cheltuieli aferente contractului de mandate (CA, DG), comisiei de cenzori și secretar AGA și secretar CA  -contribuții angajator | 4.785.679  3.960.740  721.294  103.645 | 4.546.349  3.732.722  715.789  97.838 |
| II.3 Alte cheltuieli si cheltuieli cu impozite si taxe | 83.320 | 52.863 |
| II.4 Cheltuieli financiare | 0 | 98.728 |
| 1. **Rezultat brut (I-II)** | 716.807 | -2.829.060 |
| 1. **Număr mediu personal** | 43 | 40 |